Eddwaliro lya Mulago ery’e Kampala ly’eddwaliro lya gavumenti ekkulu mu Uganda. Lisangibwa mu kibuga Kampala mu Divizoni ya Kawempe. Bw’oba weevuga mu mmotoka yo ng’ova mu kibuga tugambe otandikidde wa Kisekka ku katale, genda n’oluguudo lw’ewa Kisekka ogwe ku luguudo olwambuka ku Equatorial Mall, Bw’ogwa mu luguudo olwo yambuka nalwo oveeko ku kkono n’oluguudo olusooka okuvaako. Oluguudo luno lukusuula ku luguudo lwa Bbombo Road okuyita mu maaso g’essomero lya Kololo ne pulayimale ya Bat Valley. Okuva ku kkubo lino n’ogwa ku luguudo lwa Bbombo, oddaku mukono gwa kkono olwo oyolekere Wandegeya ku bitaala. Ku bitaala bino ogenda kudda ku ddyo era ng’ekkubo likutuusa butereevu ku nkulungo y’e Mulago. Eno bw’ogituukako vuga butereevu nga bw’ozze era ojja kuba waakavugako katono owete ku kkono, ate oyambuke. Ojja kulengera ggeeti ya Mulago. Otuuse.